 ممبئي (ويب ڊيسڪ) بالي ووڊ جي ڪيترين ئي ڪامياب فلمن ۾ ڪم ڪندڙ اداڪار آدتيا پنچولي خلاف فلم انڊسٽري جي اداڪارا ريپ جو الزام لڳائيندي ڪيس داخل ڪرائي ڇڏيو جنهن کان پوءِ اداڪار کي گرفتار ڪيو ويو. پرڏيهي ميڊيا رپورٽ موجب ممبئي پوليس اسٽيشن ۾ ايف آءِ داخل ڪئي وئي. اهو ڪيس بالي اداڪارا جي ڀيڻ داخل ڪرايو. جنهن ۾ آدتيا پنچولي تي تشدد ۽ جنسي زيادتي جو الزام لڳايو ويو آهي. اداڪارا پوليس کي ڏنل بيان ۾ ٻڌايو ته آدتيا پنچولي ننڍي عمر ۾ ڪيترائي ڀيرا کيس زيادتي جو نشانو بڻايو. اداڪارا موجب هن ان وقت به آدتيا خلاف پوليس ۾ شڪايت داخل ڪرائي هئي پر پوليس هن کي رڳو وارننگ ڏئي ڇڏي ڏنو هو. ايف آءِ آر داخل ٿيڻ کان پوءِ پوليس ڪارروائي جي شروعات ڪئي. ان حوالي سان اداڪارا جو نالو ته سامهون ناهي آيو پر خيال ڪيو پيو وڃي ته آدتيا پنچولي خلاف اهو ڪيس ڪنگنا رناوت ۽ هن جي ڀيڻ رنگولي داخل ڪرايو آهي. واضح رهي ته هلندڙ سال ڪنگنا رناوت آدتيا پنچولي تي جنسي طور هيسائڻ ۽ جنسي زيادتي (ريپ) جو الزام لڳايو هو. جنهن کان  پوءِ آدتيا ۽ زرينا، ڪنگنا ۽ سندس ڀيڻ خلاف ساک متاثر ڪرڻ جو ڪيس داخل ڪرايو هو.